paragraph_text: Mihaljekov Jarek je naselje u južnom dijelu Grada Krapine. Jedno je od 8 mjesnih odbora u Gradu u koje pripadaju 3 naselja: Mihaljekov jarek, Straža Krapinska i Polje Krapinsko u kojima živi ~ 1400 stanovnika. Naselje je poznato po tome što su u njemu 1895. g pronađena dva žrtvenika posvećena starorimskom bogu Jupiteru. Danas je naselje poznato po očuvanju pokladnih običaja.